96/139/EY: Komission päätös, tehty 24 päivänä tammikuuta 1996, neuvoston direktiivin 83/189/ETY liitteessä II olevan kansallisten standardointielinten luettelon muuttamisesta



Virallinen lehti nro L 032 , 10/02/1996 s. 0031 - 0032



KOMISSION PÄÄTÖS, tehty 24 päivänä tammikuuta 1996, neuvoston direktiivin 83/189/ETY liitteessä II olevan kansallisten standardointielinten luettelon muuttamisesta (96/139/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan, ottaa huomioon teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 94/10/EY (2), sekä erityisesti sen 2 artiklan 4 kohdan, ottaa huomioon direktiivin 83/189/ETY 5 artiklalla perustetun pysyvän komitean lausunnon, sekä katsoo, että komission päätöksellä 92/400/ETY (3) muutettiin direktiivin 83/189/ETY liitteenä olevaa standardointielinten luetteloa lisäämällä siihen Euroopan telealan standardointilaitos ETSI eurooppalaiseksi standardointielimeksi, eurooppalaisen standardoinnin merkityksestä Euroopan taloudelle 18 päivänä kesäkuuta 1992 annetussa neuvoston päätöslauselmassa (92/C 173/01) (4) toistetaan asianomaisten osapuolten järjestämän ja niille itselleen tarkoitetun, avoimuuteen, yksimielisyyteen, asianomaisten riippumattomuuteen, tehokkuuteen ja kansalliseen edustukseen perustuvaan päätöksentekoon pohjautuvan yhdistävän eurooppalaisen standardointijärjestelmän tärkeyttä, mainitussa neuvoston päätöslauselmassa ilmoitetaan aikeesta mahdollisuuksien mukaan jatkaa 7 päivänä toukokuuta 1985 annetussa päätöslauselmassa (5) määriteltyä uutta lähestymistapaa yhteisön teknisen yhdenmukaistamispolitiikan täytäntöönpanemiseksi ja korostetaan tarvetta lisätä eurooppalaisten standardien tehokasta saatavuutta kansallisella tasolla ottamalla niitä järjestelmällisesti käyttöön kansallisina standardeina, mainitussa neuvoston päätöslauselmassa kehotetaan jäsenvaltioita toteuttamaan kaikki asiaankuuluvat toimenpiteet kansallisten standardointijärjestöjen rohkaisemiseksi noudattamaan niiden eurooppalaisten standardointijärjestöjen yhteisiä sääntöjä, joiden jäseniä ne ovat, sekä osallistumaan tehokkaasti eurooppalaista standardointia koskevaan keskusteluun, ja ETSI edellyttää yhden tai useamman sellaisen tunnustetun kansallisen standardointijärjestön nimeämistä, jolla on yksinomainen vastuu odotusaikaa, julkisia kuulemistilaisuuksia, äänestystä koskevan kansallisen kannan muodostamista ja ETSI-standardien käyttöönottoa kansallisella tasolla koskevien vaatimusten täytäntöönpanosta, ON TEHNYT TÄMÄN PÄÄTÖKSEN: 1 artikla Korvataan direktiivin 83/189/ETY liitteessä II oleva kansallisten standardointielinten luettelo tämän päätöksen liitteenä olevalla luettelolla. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 1996. Komission puolesta Martin BANGEMANN Komission jäsen (1) EYVL N:o L 109, 26.4.1983, s. 8 (2) EYVL N:o L 100, 19.4.1994, s. 30 (3) EYVL N:o L 221, 6.8.1992, s. 55 (4) EYVL N:o C 173, 9.7.1992, s. 1 (5) EYVL N:o C 136, 4.6.1985, s. 1 LIITE "LIITE II KANSALLISET STANDARDOINTIELIMET 1. BELGIA IBN/BIN Institut belge de normalisation Belgisch Instituut voor Normalisatie CEB/BEC Comité électrotechnique belge Belgisch Elektrotechnisch Comité 2. TANSKA DS Dansk Standard NTA Telestyrelsen, National Telecom Agency 3. SAKSA DIN Deutsches Institut für Normung e. V. DKE Deutsche Elektrotechnische Kommission im DIN und VDE 4. KREIKKA ÅËÏÔ Åëëçíéêüò Ïñãáíéóìüò Ôõðïðïßçóçò 5. ESPANJA AENOR Asociación Española de Normalización y Certificación 6. RANSKA AFNOR Association française de normalisation UTE Union technique de l'électricité - Bureau de normalisation auprès de l'AFNOR 7. IRLANTI NSAI National Standards Authority of Ireland ETCI Electrotechnical Council of Ireland 8. ITALIA UNI (1) Ente nazionale italiano di unificazione CEI (1) Comitato elettrotecnico italiano 9. LUXEMBURG ITM Inspection du travail et des mines SEE Service de l'énergie de l'État 10. ALANKOMAAT NNI Nederlands Normalisatie-instituut NEC Nederlands Elektrotechnisch Comité 11. ITÄVALTA ON Österreichisches Normungsinstitut ÖVE Österreichischer Verband für Elektrotechnik 12. PORTUGALI IPQ Instituto Português da Qualidade 13. YHDISTYNYT KUNINGASKUNTA BSI British Standards Institution BEC British Electrotechnical Committee 14. SUOMI SFS Suomen Standardisoimisliitto SFS ry THK Telehallintokeskus SESKO Suomen Sähköteknillinen Standardisoimisyhdistys SESKO ry 15. RUOTSI SIS Standardiseringen i Sverige SEK Svenska elektriska kommissionen ITS Informationstekniska standardiseringen" (1) UNI ja CEI ovat yhteistyössä järjestöjen Instituto Superiore Poste e Telecommunicazioni ja Ministero dell'Industria kanssa jakaneet ETSIn työt järjestölle CONCIT, Comitato Nazionale di Coordinamento per le Tecnologie dell'Informazione.